Санремо
Санрѐмо () е град и община в Северозападна Италия.

География 
Санремо е пристанище на Лигурско море. Населението му към 30 септември 2015 година е 55 058 души. Разположен е в провинция Империя на област (регион) Лигурия. Намира се в Северозападна Италия в непосредствена близост до границата с Франция.

История 
Градът е основан по времето на Римската република.

Икономика 
Санремо е една от най-известните туристически дестинации на Италианската Ривиера. Има жп гара на крайбрежната линия между Ница и Генуа. Хранително-вкусова и занаятчийска промишленост. Производство на етерични масла. Известен още като „градът на фестивалите“ заради многобройните културни и музикални форуми, които се организират целогодишно.

Музика 
От 1951 година ежегодно в града се провежда най-старият песенен европейски и световен фестивал на италианската песен „Санремо“, на който взимат участие най-видните изпълнители и композитори на италианската музика.

Футбол 
Представителният футболен отбор на града носи името Унионе Спортива Санремезе Калчо (Unione Sportiva Sanremese Calcio) наричан за кратко Санремезе. Основан е през 1904 г. и се състезава в четвъртия ешелон на италианския футбол в Серия С2. Цветовете на отбора са бяло и небесно синьо.

Колоездене 
От 1907 година насам всяка пролет (най-често в края на месец март) се провежда еднодневно колоездачно състезание Милано–Санремо с дължина около 290 километра.

Известни личности 
 Родени в Санремо
 Марио Бава (1914 – 1980), кинорежисьор, кинооператор и киносценарист
 Тициана Пини (р. 1958), киноактриса
 София Ферари (р. 1966), киноактриса

 Починали в Санремо
 Едуард Джеймс (1907 – 1984), английски меценат
 Алфред Нобел (1833 – 1896), шведски предприемач и учен
 Мехмед VI (1861 – 1926), последен султан на Османската империя

Външни препратки 
 Уебсайт на града
 Феноменът Санремо - преди и сега, автор: Здравко Петров - БНР